Author: MH
Last saved by: agenda0
Company: MH SR

Vyhodnotenie pripomienkového konania

Spôsob pripomienkového konania: | bežné pripomienkové konanie
Zoznam oslovených subjektov: | Úrad vlády SR, Kancelária podpredsedu vlády SR pre ekonomiku, Kancelária podpredsedu vlády SR pre legislatívu, Kancelária podpredsedu vlády SR pre ľudské a menšinové práva a regionálny rozvoj, Kancelária podpredsedníčky vlády SR pre európsku integráciu, Ministerstvo financií SR, Ministerstvo školstva SR, Ministerstvo pre správu a privatizáciu národného majetku SR, Ministerstvo zahraničných vecí SR, Ministerstvo vnútra SR, Ministerstvo obrany SR,  Ministerstvo dopravy, pôšt a telekomunikácií SR,  Ministerstvo kultúry SR, Ministerstvo zdravotníctva SR, Ministerstvo  výstavby a regionálneho rozvoja SR, Ministerstvo spravodlivosti SR, Ministerstvo práce, sociálnych vecí a rodiny SR, Ministerstvo pôdohospodárstva SR, Ministerstvo životného prostredia SR
Počet oslovených subjektov: | 19
Zúčastnili sa prerokovania: | 16
Nezúčastnili sa prerokovania: | 3
Subjekty, ktoré nemali pripomienky: | Ministerstvo dopravy, pôšt a telekomunikácií SR, Ministerstvo zdravotníctva SR, Ministerstvo obrany SR, Ministerstvo kultúry SR, Ministerstvo životného prostredia SR, Ministerstvo zahraničných vecí SR,  Kancelária podpredsedníčky vlády pre európsku integráciu, Ministerstvo pre správu a privatizáciu národného majetku, Kancelária podpredsedu vlády pre ľudské a menšinové práva a regionálny rozvoj, Ministerstvo školstva SR.
Počet vznesených  pripomienok: | 14
Počet akceptovaných: | 14
Počet neakceptovaných | 0
Počet neakceptovaných, z toho  počet zásadných – ktoré subjekty | 0
Rozporové konanie: |
Počet odstránených pripomienok: |
Počet neodstránených pripomienok: |

Rezort | Pripomienka | Typ | Vyh. | Spôsob vyhodnotenia
Ministerstvo výstavby a regionálneho rozvoja SR | odporúča: „ aby v 4. odstavci na str. 1  Správy bolo uvedené, či vláda SR na svojom rokovaní 9. mája 2001 udelila výnimku pre citované štátne podniky ako aj konkrétny predmet výnimky (odkúpenie akcií) | O | A | Zapracované do materiálu

Ministerstvo pôdohospodárstva SR

odporúča: 1. aby bol obsah týchto pripomienok dopracovaný do predmetnej Správy, 
2.	aby predmetná Správa bola doplnená o vypracované právne stanovisko k technike vkladu optiky do spoločnosti z 10. 10. 2001 i záznam z rokovania pracovnej skupiny 11. 10. 2001. 
3. Je potrebné, aby MH SR vytvorilo všetky potrebné predpoklady i kroky k tomu, aby existujúca optika mohla byť použitá na dobudovanie vládnej dátovej siete GOVNET, ako základu informatizácie verejnej správy v SR.“

O

A

Definitívna verzia právneho stanoviska bola dopracovaná až v roku 2002 a tvorí prílohu materiálu. MH SR a samotná spoločnosť Energotel majú maximálny záujem poskytnúť všetky služby pre govnet, resp. vládne inštitúcie

Kancelária podpredsedu vlády SR pre legislatívu | odporúča: 1. „aby  si pred navrhovaným zrušením úlohy C.3 uznesenia vlády SR č. 140/2001 MH SR vyžiadalo stanovisko MŠ SR, ktorého sa zrušenie úlohy vecne dotýka“ | O | A | Ministerstvo školstva nemalo k predmetnému materiálu žiadne pripomienky

Ministerstvo práce, sociálnych vecí a rodiny

- odporúča:
„1. Z materiálu nie je celkom jasné, či vytvorenie samostatnej telekomunikačnej spoločnosti s celoslovenskou pôsobnosťou má byť iba z dôvodu zabezpečenie prenosových kapacít prostredníctvom optických vlákien pre vládnu sieť GOVNET a akademickú sieť SANET.

2. K bodu B.1. – nie je jasné, či sa bude jednať o vklad majetku štátu. Ak áno, prečo sa opiera iba o stanovisko právneho poradcu zo strany akcionárov  a. s. a nie o stanovisko právneho poradcu resp. odborného poradcu Ministerstva hospodárstva SR (vlády SR), pre danú problematiku . Ide tu predsa o budovanie vládnej dátovej siete.

3. Správa nehovorí, či už  išlo k podpisu Zmluvy o spoločnom postupe a zo strany ZSE, š. p. a k prevodu akcií Energotel na tento podnik.
K bodu B.2.

4. prenájom jedného páru optických vlákien (fyzická vrstva) nemôže byť v alternatíve s prenájmom prenosových kapacít (virtuálny pojem), ak ide o časový horizont 15 rokov.

5. Ďalej nám nie je známe, keďže sa jedná o slovenskú spoločnosť so slovenskými akcionármi a vytvorenie optickej siete GOVNET na území Slovenskej republiky, prečo by mali byť prenajaté  optické vlákna alebo prenosové kapacity za cenu obvyklú vo svete, obzvlášť , ak štát vloží do spoločnosti Energotel, a. s.  svoj majetok. (v predkladacej správe z 9.2. 2001 sa píše o „poskytovaní prenosových kapacít za najvýhodnejšie ceny“).

6. Z predloženého materiálu vyplýva že nová telekomunikačná spoločnosť bude zložená z pomerne veľkého počtu subjektov (6) na rôznych úrovniach podnikovej transformácie, pričom sa predpokladá aj ich privatizácia, čo znamená zložité a veľmi zdĺhavé zmluvné zabezpečovanie. Jednotlivé subjekty pritom nemajú žiadne skúsenosti s poskytovaním telekomunikačných služieb na úrovni veľkých telekomunikačných  spoločností

7. Vzhľadom na uvedené nejasnosti a akútnu potrebu rozširovania vládnej dátovej siete GOVNET, navrhujeme zrušiť uznesenie vlády SR č. 140/2001 zo 14. februára 2001 a ďalej rozširovať vládnu dátovú sieť GOVNET vypísaním výberového konania v zmysle Zákona č. 263/1999 Z. z. o verejnom obstarávaní a o zmene a doplnení niektorých zákonov v znení neskorších predpisov.“

O

O

O

O

O

O

O

A

A

A

A

A

A

A

Z pôvodného materiálu vyplýva zameranie spoločnosti ako komerčnej organizácie, ktorá okrem vláde poskytuje služby aj iným zákazníkom.

Pri vklade majetku ide o majetok štátnych podnikov.

ZSE do dnešného dňa Dohodu nepodpísali, plnili však všetky jej uznesenia rovnako ako ostatní signatári Dohody.

Ide o riešenia, vyplývajúce z reálnych možností spoločnosti a tiež energetických podnikov.

Návrh formulácie bol daný Úradom vlády SR a MH SR ho len prevzalo.

Energetické podniky poskytujú komerčné telekomunikačné služby už niekoľko rokov, boli akcionármi a spoluzakladateľmi spoločnosti Globtel. Vzhľadom na to možno konštatovať, že slovenská energetika disponuje rozsiahlymi skúsenosťami v oblasti telekomunikačného podnikania.

Predložený materiál obsahuje iba správu o plnení uznesenia vlády a nemal za úlohu zopakovať všetky informácie, obsiahnuté v pôvodnom materiále. z toho dôvodu možno považovať túto pripomienku skôr za následok nepochopenia celého zámeru. Energotel nesupluje projekt GOVNETu ani ho nenahrádza.

Úrad vlády SR | Zároveň v návrhu uznesenia vlády SR chýbajú termíny splnenia navrhovaných úloh v  bode B.1. a 2. Žiadame doplniť Bod B.1. a 2. návrhu uznesenia vlády SR v súlade s Čl. 5 ods. 2 Smernice na prípravu a predkladanie materiálov na rokovanie vlády SR. | O | A | V plnom rozsahu akceptované, materiál príslušne doplnený.
Úrad vlády SR | V návrhu uznesenia chýba  „Titulná strana“, ktorá obsahuje: Názov uznesenia a informačný blok. Žiadam doplniť návrh uznesenia vlády SR-celý neskrátený názov uznesenia a informačný blok, v ktorom budú uvedené informácie, ktoré identifikujú uznesenie vlády SR: číslo uznesenia, zo dňa, číslo materiálu, predkladateľ, podnet a stupeň utajenia v súlade s Metodickým pokynom Úradu vlády SR z júna 1996. | O | A | V plnom rozsahu akceptované, materiál príslušne doplnený.
Úrad vlády SR | V správe o plnení uznesenia vlády SR č. 140/2001sa na strane 2 ods. 4 uvádza, že Ministerstvo hospodárstva SR žiadalo o odklad termínu splnenia úloh, vyplývajúcich z cit. uznesenia vlády SR do decembra 2001, pričom nie je uvedený termín podania žiadosti, a či bol daný súhlas na predĺženie termínu splnenia úloh. Žiadame doplniť materiál v súlade s Čl. 3 Smernice na prípravu a predkladanie materiálov na rokovanie vlády SR. | O | A | Požadované údaje boli do materiálu doplnené.
Úrad vlády- kancelária podpredsedu vlády pre ekonomiku | Vypustiť bod B1 uznesenia, prípadne ho zosúladiť so stanoviskom privatizačných poradcov. | Z | A | Bolo prerokované s privatizačnými  poradcami a postupuje sa v súlade s odporúčaniami privatizačných poradcov.